
MUNICIPIUL SUCEAVA

B-dul 1 Mai nr. 5A, cod: 720224
www.primariasv.ro, primsv@primariasv.ro
Tel: 0230-212696, Fax: 0230-520593        
CONSILIUL LOCAL AL MUNICIPIULUI SUCEAVA 

  
HOTĂRÂRE
privind aprobarea Acordului de Parteneriat între UAT Municipiul Suceava şi unitatea de învăţământ Liceul cu Program Sportiv Suceava şi a contribuţiei Municipiului Suceava în vederea obţinerii finanţării nerambursabile pentru proiectul: ”Campus şcolar la Liceul cu Program Sportiv Suceava”, Axa prioritară 3 - Îmbunătăţirea infrastructurii sociale, Domeniul major de intervenţie 3.4 – Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă
Consiliul Local al municipiului Suceava;
Având în vedere Expunerea de motive nr. 8618/25.03.2014, Raportul Serviciului de Integrare europeană şi strategii de dezvoltare nr. 8619/25.03.2014 şi Raportul Comisiei economico-financiară, juridică şi disciplinară,

În conformitate cu prevederile Legii 273 din 2006 privind finanţele publice locale.

În temeiul dispoziţiilor art. 36, alin. 2, lit. „b” şi alin. 4, lit. „d”, art. 45, alin. 2, art. 47 şi art. 49 din Legea 215/2001 privind administraţia publică locală, cu modificările şi completările ulterioare. 
HOTĂRĂŞTE:

Art. 1. Se aprobă acordul de parteneriat între UAT Municipiul Suceava - lider de proiect şi unitatea de învaţământ Liceul cu Program Sportiv Suceava, în vederea implementării în comun a proiectului ”Campus şcolar la Liceul cu Program Sportiv Suceava”, Acordul de parteneriat prezentat in anexa ce face parte integrala a Hotararii, in vederea depunerii Cererii de finantare Sectiunea I in cadrul Axei prioritară 3 - Îmbunătăţirea infrastructurii sociale, Domeniul major de intervenţie 3.4 – Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă.

Art.  2.   Se aproba contributia Municipiului Suceava in valoare de 256.136 Lei, 


Art. 3. Valoarea finala a contributiei Municipiului Suceava, va face obiectul unei Hotarari a Consiliului Local, ulterioare, in conditiile in care proiectul ”Campus şcolar la Liceul cu Program Sportiv Suceava”,va fi declarat eligibil de catre Organismul Intermediar – Agentia pentru Dezvoltare Regionala Nord-Est conform Ghidului Solicitantului.

Art. 4. Se împuterniceşte Ion Lungu, Primarul Municipiului Suceava să semneze Acordul de Parteneriat.
PREŞEDINTE DE ŞEDINŢĂ                                                                       Contrasemnează

  LUCIAN HARŞOVSCHI                                                                          Secretar municipiu

                                                                                                                        Jr. IOAN CIUTAC
Nr. 59  din 27 martie 2014  

